Jyllandsposten, 1839-04-01
Jndsenderen heraf var netop i det sidste stærke Sneeveir paa en Reise, af hvilken hans Vei faldt igiennem Grevskabet fra Aabroe af Borum til, og troede, at han i denne Egn, ligesom Tilfældet er andre Steder, i det mindste anden Dagen efter at Uveiret havde raset, kunde passere Veien, men, nei, saadant var aldeles ugiørligt. Med megen Anstrængelse, ja næsten Livsfare, tilbagelagdes den 19de dennes om Formiddagen, Veien fra Aabroe til Christiansholdt, men at komme videre var ikke at tænke paa, da Jntet endnu var iværksat for at aabne Passagen. Der var saaledes ikke andet at giøre end vende om, og for at fortsætte Reisen, maatte Veien lægges om ad Randers, og Landeveien derfra til Aarhuus følges, hvorved Touren forlængedes en 3 a 4 Mile. At man nu ikke kan være saa vel tient med at giøre saa lang en Omvei, fordi Hr. Commerceraaden ikke værdiger Sneekastningen i sin Jurisdiction den Opmærksomhed, han burde, og som med Billighed af ham kunde fordres, er indlysende; og beklageligt er det at maatte taale, at paadrages forøgede Reise-Udgivter, forvoldes Tidsspilde m.v. fordi Vedkommende ikke i rette Tid efterkomme deres Skyldighed. Maatte denne Annonce imidlertid bevirke, at Hr. Commerceraaden en anden Gang, i lignende Tilfælde, viste mere Jver, var allerede ikke saa lidt opnaaet. . . . . den 20de Marts 1839. Opfordring, til Herremænd, Landmænd og Bønder i Jylland. Vigtigheden af, at vore jydske Uldmarkeder erholde al mulig Udbredelse og Omfang er noksom bekjendt, da Schæferiernes Opkomst i Jylland er en Gjenstand, værdig saavel det Offentliges, som Privates største Opmærksomhed, da et stort og omfattende Uldmarked, kan trække saavel inden, som udenlandske Kjøbere hen til Omsætningsstedet for at tilveiebringe den Concurrence, som alene bevirker Productets forhøiede Priser. Randers Sommermarked er nu bestemt af Bestyrelsen, for Uldmagazineringen at afholdes førstkommende 4de og 5te Juli. Det er derfor vor indstændige Begjæring, at Provindsens ærede Uldproducenter og Eiere af Uld 4 a 6 Uger forinden Markedet behageligen vilde tilmelde Bestyrelsen det omtrentlige Qvantum, de agtede at levere, da denne derefter vilde være istand til 14 Dage for Markedet at foranledige i hamborger, norske og svenske Blade Notice herom indført til Producenternes egen Nytte. Sidste Foraar befandtes circa 24,000 Pd. paa Magazinet, hvoraf det meste fordeelagtigen solgtes til høie Priser, og næsten alle de mødte Proprietairer og Landboere have atter bestemt sig til iaar at møde med deres Uldpartier. Maatte derfor denne Opfordring virke bestemmende paa det endnu større Antal, vil uden al Tvivl dette Marked allerede iaar blive af stort Omfang, og saaledes heldigen være indledet en Begyndelse, som om føie Tid vil være af uberegnelige Følger for Provindsen. Sand Patriotisme byder derfor enhver veltænkende Uldproducent, at bidrage Sit til dette nationale Foretagendes Fremme, som Regjeringen paa flere Maader har understøttet ved med disponibel Capital forskudsviis contant at udbetale 3/8 Deel af Partiets omtrentlige Værdi, ligesom en heel Maaneds afgivtsfri Magazinleie er forundt Eierne af Ulden. Gid derfor Anmeldelser maatte skee betimeligen fra hele Provindsen.